text: মানচিত্র ডেস্ক | ২৭ আগ ২০১৮ | ৫:০৬ পূর্বাহ্ণ
  যুক্তরাষ্ট্রের ফ্লোরিডা অঙ্গরাজ্যে একটি ভিডিওগেমস টুর্নামেন্টে এক বন্দুকধারীর গুলিতে কমপক্ষে তিনজন নিহত হয়েছেন। আরও অন্তত ১১ জন গুলিবিদ্ধ হয়ে গুরুতর আহত হয়েছেন। পরে ওই হামলাকারীও নিজের আগ্নেয়াস্ত্র দিয়ে আত্মহত্যা করে। স্থানীয় সময় রোববার ফ্লোরিডা অঙ্গরাজ্যের জ্যাকসনভিলের একটি ভিডিও গেম ক্যাফেতে গুলির ওই ঘটনা ঘটে। খবর সিএনএনের।
  পুলিশ জানায়, জ্যাকসনভিলের একটি রেস্টুরেন্টে রোববার বিকালে ভিডিও স্ট্রিমিং ওয়েবসাইটে ভিডিওগেমস টুর্নামেন্ট সরাসরি দেখানো হচ্ছিল। এ সময় বেল্টিমোর এলাকার ডেভিড কাটজ (২৪) নামে এক বন্দুকধারী যুবক সেখানে ঢুকে অতর্কিতে গুলি চালায়।
  এতে কমপক্ষে ১১ জন গুলিবিদ্ধ হন। যাদের মধ্যে তিনজন ঘটনাস্থলেই নিহত হয়েছেন। পরে ওই বন্দুকধারীও আত্মহত্যা করে। তবে এ ঘটনায় আর কেউ জড়িত আছে কিনা তাৎক্ষণিকভাবে তা জানা যায়নি।